A fost mare bucurie, astăzi, pe terenul de sport al Școlii Gimnaziale „Grigore Antipa” din municipiul Botoșani. Peste 400 de copii s-au întâlnit cu pompierii.
Salvatorii le-au vorbit, pe înțelesul lor, ce trebuie să facă să nu ajungă în situații limită, dar și cum să se comporte dacă sunt implicați sau martori ai unor evenimente nedorite fie că e vorba de incendii, inundații, cutremur sau descoperirea munițiilor rămase neexplodate. Pirotehnicienii le-au prezentat cele mai frecvente elemente de muniție, rămase neexplodate din timpul celor două conflicte armate, care sunt descoperite pe raza județului Botoșani, autospeciala pirotehnică, aparatura și echipamentele cu care intervin în astfel de situații. Totodată, le-au vorbit despre cum trebuie să se comporte în cazul în care descoperă muniție neexplodată.
Copiii au aflat și în ce situații pompierii intervin cu autospecialele de stingere și cum se folosește fiecare accesoriu. Cei mai curajoși au testat presiunea furtunelor ca și când ar fi stins un incendiu.
Și cum cel mai ușor poți învăța din exemple , salvatorii le-au spus despre lucruri pe care ar putea fi tentați să le facă, fără să își dea seama de riscurile la care expun.